smcproject/ml-wiki-sentences huggingface dataset:
ഭർത്താവ് : ഡോ.ജോസഫ് കീരഞ്ചിറ,   മൂന്നു മക്കൾ രാഷ്ട്രീയജീവിതം 1991 ൽ സുൽത്താൻ ബത്തേരി നിയമസഭാ മണ്ഡലത്തിൽ നിന്നും എം.എൽ. എ യായി തെരഞ്ഞെടുക്കപ്പെട്ടതോടുകൂടിയാണ് കേരളരാഷ്ട്രീയത്തിൽ ശ്രദ്ധിക്കപ്പെടുന്നത്.
95-96 കാലഘത്തിൽ സ്വകാര്യ ബില്ലുകളുടെയും പ്രമേയങ്ങളുടേയും സമിതി അധ്യക്ഷയായിരുന്നു.
നാലു വർഷം സ്‌ത്രീകളുടേയും കുട്ടികളുടേയും അവകാശങ്ങൾ സംബന്ധിച്ച നിയമസഭാ സമിതി അംഗമായും പ്രവർത്തിച്ചിട്ടുണ്ട്‌ .
എഐസിസി അംഗവും കോൺഗ്രസ് രാഷ്ട്രീയകാര്യ സമിതി അംഗവുമായി പ്രവർത്തിച്ചിട്ടുണ്ട്.
2001 മുതൽ 2012 വരെ കേരള പ്രദേശ് കോൺഗ്രസ് കമ്മിറ്റി യുടെ ജനറൽ സെക്രട്ടറിയായി പ്രവർത്തിച്ചിരുന്നു.
04 ഏപ്രിൽ 2012 ൽ കേരള സർക്കാരിന്റെ കീഴിലുള്ള വനിത കമ്മീഷൻ അദ്ധ്യക്ഷയായി ചുമതലയേറ്റു.
മഹിളാ കോൺഗ്രസ് സംസ്ഥാന സെക്രട്ടറി കെ.പി.സി.സി എക്‌സിക്യൂട്ടീവ് അംഗം കെ.പി.സി.സി. ജനറൽ സെക്രട്ടറി മദ്യവർജ്ജന സമിതി സംസ്ഥാന സെക്രട്ടറി എന്നീ പദവികൾ വഹിച്ചിട്ടുണ്ട്.
നിയമസഭാ സമിതി ചെയർപേഴ്‌സണായും പ്രവർത്തിച്ചിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1996 സുൽത്താൻ ബത്തേരി നിയമസഭാമണ്ഡലം പി.വി. വർഗ്ഗീസ് വൈദ്യർ സി.പി.ഐ.എം. , എൽ.ഡി.എഫ്. കെ.സി. റോസക്കുട്ടി കോൺഗ്രസ് (ഐ.) , യു.ഡി.എഫ്. പി.സി. ഗോപിനാഥ് ബി.ജെ.പി. 1991 സുൽത്താൻ ബത്തേരി നിയമസഭാമണ്ഡലം കെ.സി. റോസക്കുട്ടി കോൺഗ്രസ് (ഐ.) , യു.ഡി.എഫ്. പി.വി. വർഗ്ഗീസ് വൈദ്യർ സി.പി.ഐ.എം. , എൽ.ഡി.എഫ്. പി.കെ. മാധവൻ ബി.ജെ.പി. അവലംബം ↑ ↑ {{ cite web }} : Check date values in: | accessdate= ( help ) ↑ http://www.niyamasabha.org/codes/members/m584.htm ↑ ↑ http://www.keralaassembly.org
കൽ മത്സ്യം
Reef stonefish in an aquarium in Prague Reef stonefish on the reef floor
കടൽവാസിയായ ഒരു മൽസ്യമാണ് കൽ മത്സ്യം അഥവാ Stonefish.
( ശാസ്ത്രീയനാമം : Synanceia  verrucosa ) .
Synanceia എന്ന കുടുബത്തിൽ പെട്ട മൽസ്യം ആണ് ഇവ , പൊതുവെ കൽ മൽസ്യങ്ങൾ എന്നാണ് ഇവ അറിയപ്പെടുന്നത് , സ്കോർപിനിഡെ ജനുസിൽ പെട്ട  മൽസ്യങ്ങളുമായി അടുത്ത ബന്ധം ഉള്ളവയാണ് ഇവ.
Synanceia verrucosa in a public aquarium അവലംബം പുറത്തേക്കുള്ള കണ്ണികൾ Synanceia verrucosa .
Integrated Taxonomic Information System .
Synanceia verrucosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Synanceia verrucosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കൽകരിന്ദ്‌ജി ഇംഗ്ലീഷ് വിലാസം https://ml.wikipedia.org/wiki/Kalkarindji വെള്ളയിൽ ചുവപ്പ് നിറത്തിൽ കൽക്കരിന്ദ്‌ജിയുടെ സ്ഥാനം കാണിക്കുന്ന മാപ്പ്.
സിസ്റ്റർ എല്ലെൻ കെറ്റിൽ 1957-ൽ കൽക്കരിന്ദ്‌ജിയിൽ ആദിവാസികൾക്ക് രോഗപ്രതിരോധ കുത്തിവെപ്പ് നൽകുന്നു.
ബണ്ടൈൻ ഹൈവേയിൽ സ്ഥിതിചെയ്യുന്ന നോർത്തേൺ ടെറിട്ടറിയിലെ ഒരു ചെറിയ ടൗൺഷിപ്പാണ് കൽക്കരിന്ദ്‌ജി (മുമ്പ് വേവ് ഹിൽ എന്നറിയപ്പെട്ടിരുന്നു, കൽക്കിരിംഗി എന്നും എഴുതപ്പെടുന്നു).
2006 ലെ സെൻസസ് പ്രകാരം കൽഗരിന്ദ്‌ജിയും ഡാഗുരാഗുവിനും ചേർന്നുള്ള ആകെ ജനസംഖ്യ 544 ആയിരുന്നു.
2016 ലെ സെൻസസ് പ്രകാരം കൽക്കരിന്ദ്‌ജിയുടെ മാത്രം ജനസംഖ്യ 334 ആയിരുന്നു.
ഡാഗുരാഗുവിലും കൽക്കരിന്ദ്‌ജിയിലും സമീപസ്ഥലങ്ങളും ചേർത്ത് 510 ആളുകളാണുണ്ടായിരുന്നത്.
കാതറിനു തെക്ക് പടിഞ്ഞാറ് ഭാഗത്തായി 460 കിലോമീറ്റർ അകലെയാണ് കൽക്കരിംഗി നഗരം സ്ഥിതി ചെയ്യുന്നത്.
260 ഹെക്ടർ വിസ്തൃതിയുള്ള കൽക്കരിംഗി നഗരം 1976 സെപ്റ്റംബറിൽ ഒരു തുറന്ന പട്ടണമായി ഗസറ്റ് ചെയ്യപ്പെട്ടു.
ഇത് ഒരു തുറന്ന പട്ടണമായതിനാൽ ഇവിടുത്തെ താമസക്കാർക്കോ സന്ദർശകർക്കോ പെർമിറ്റ് ആവശ്യമില്ല.
ടാറിട്ട റോഡ് വഴി കൽകരിംഗിയിൽ നിന്ന് 8 കിലോമീറ്റർ വടക്കായാണ് ഡാഗുരാഗു സ്ഥിതി ചെയ്യുന്നത്.
പരമ്പരാഗത ഉടമകളിൽ നിന്ന് സെൻട്രൽ ലാൻഡ് കൗൺസിൽ വഴി ഡാഗുരാഗു സന്ദർശിക്കാൻ അനുമതി ആവശ്യമാണ്.
വേവ് ഹിൽ കന്നുകാലി കേന്ദ്രത്തിനു കീഴിലുള്ള ഭൂമിയുടെ ജനസംഖ്യാകേന്ദ്രങ്ങളാണ് കൽക്കരിന്ദ്‌ജിയും സമീപത്തുള്ള ഡാഗുരാഗുവും .
1966-ൽ വിൻസെന്റ് ലിംഗാരിയുടെ നേതൃത്വത്തിൽ തദ്ദേശീയ തൊഴിലാളികൾ ഇവിടുത്തെ അടിച്ചമർത്തപ്പെടുന്ന തൊഴിൽ സമ്പ്രദായങ്ങൾക്കെതിരെ പ്രതിഷേധ ധർണ്ണ നടത്തി.
1975 ൽ യു.കെ. ആസ്ഥാനമായുള്ള സ്റ്റേഷൻ ഉടമകളായ വെസ്റ്റെ ഗ്രൂപ്പും ഓസ്‌ട്രേലിയൻ സർക്കാരും ഭൂമിയുടെ ഭൂരിഭാഗവും ഗുരിന്ദ്‌ജി ജനങ്ങൾക്ക് തിരിച്ചുനൽകി.
ഇവിടുത്തെ കാലാവസ്ഥ മൺസൂണിന്റെ സ്വാധീനത്തിനു വിധേയമാണ്.
എന്നാൽ നനഞ്ഞതും വരണ്ടതുമായ കാലാവസ്ഥാ രീതികൾ സ്ഥിരമായി സംഭവിക്കുന്നില്ല.
വാർഷിക മഴ 400 മുതൽ 500 മില്ലിമീറ്റർ വരെയാണ്.
ഇതിൽ ഭൂരിഭാഗവും ഡിസംബർ, ജനുവരി, ഫെബ്രുവരി മാസങ്ങളിലാണ് ഉണ്ടാകുന്നത്.
ഏറ്റവും ചൂടേറിയ മാസങ്ങൾ ഡിസംബർ, ജനുവരി മാസങ്ങളാണ്.
ശരാശരി 36 - 39 ഡിഗ്രി വരെയാണ് ഈ പ്രദേശത്തെ താപനില.
ജൂൺ, ജൂലൈ മാസങ്ങളിലെ തണുത്ത മാസങ്ങൾ വളരെ സുഖകരമാണ്.
ശരാശരി താപനില 24 - 27 ഡിഗ്രിയും കുറഞ്ഞത് 9 - 12 ഡിഗ്രിയുമാണ്.
അവലംബം പുറത്തേക്കുള്ള കണ്ണികൾ Daguragu Community Government Council website
കൽക്കട്ടാ ന്യൂസ് ഇംഗ്ലീഷ് വിലാസം https://ml.wikipedia.org/wiki/Calcutta_News
2008-ൽ ബ്ലെസി തിരക്കഥയെഴുതി സംവിധാനം ചെയ്ത ചലച്ചിത്രമാണ് കൽക്കട്ടാ ന്യൂസ് .
ദിലീപ് , മീരാ ജാസ്മിൻ എന്നിവർ മുഖ്യ കഥാപാത്രങ്ങളെ അവതരിപ്പിക്കുന്നു.
കൊൽക്കത്ത നഗരപശ്ചാത്തലത്തിലാണ്‌ കഥ വികസിക്കുന്നത്.
കൽക്കട്ട നഗരത്തിൽ കൽക്കട്ട ന്യൂസ് എന്ന ടെലിവിഷൻ ചാനലിൽ ജോലി ചെയ്യുന്ന ഒരു അജിത്ത് തോമസ് എന്ന കഥാപാത്രമായാണ്‌ ദിലീപ് ഈ ചിത്രത്തിൽ അഭിനയിക്കുന്നത്.
വാർത്താശേഖരണത്തിനിടയിൽ തന്റെ ക്യാമറക്കുള്ളിൽ അറിയാതെ കടന്നു ചെല്ലുന്ന കൃഷ്ണപ്രിയയും(മീരാ ജാസ്മിൻ), ഭർത്താവും തന്റെ ഷാഡോസ് ഓഫ് കൊൽക്കത്ത എന്ന ഡോക്യുഫിക്‌ഷൻ സിനിമക്ക് കഥാപാത്രമാവുകയാണ്.
താൻ അന്നു ക്യാമറയിൽ കണ്ട കൃഷ്ണപ്രിയയുടെ ഭർത്താവിന്റെ മരിച്ചു കിടക്കുന്ന ഫോട്ടോയിൽ നിന്നും കൽക്കത്ത നഗരത്തിന്റെ ജീർണ്ണിച്ച അവസ്ഥകളുടെ കഥ പറയുകയാണ്‌ ബ്ലെസ്സി ഈ ചിത്രത്തിൽ.
താരങ്ങൾ ദിലീപ് -അജിത് തോമസ് മീരാ ജാസ്മിൻ വിമല രാമൻ പുറം കണ്ണികൾ
കർഷകൻ ഇംഗ്ലീഷ് വിലാസം https://ml.wikipedia.org/wiki/Farmer ഈസ്റ്റേൺ യൂറോപ്പിലെ ഒരു കർഷക സ്ത്രീ
കാർഷികവൃത്തിയിൽ വ്യാപൃതനായ ഒരു വ്യക്തിയെ കർഷകൻ എന്ന വാക്കു കൊണ്ട് വിവക്ഷിക്കാം.
നാഗരികതയുടെ കാലം മുതൽ മനുഷ്യൻ ഏറ്റവും കൂടുതലായി ഉപജീവന മാർഗ്ഗമായി തെരഞ്ഞെടുത്തിരുന്നത് കാർഷികവൃത്തി ആയിരുന്നു.
കർഷകൻ എന്നതിന്റെ നിർ‌വ്വചനം
കർഷകൻ എന്ന നാമം പാടത്തും,വയലിലും പണിയെടുക്കുകയും അത് ഉപയോഗിച്ച് ഉപജീവനം നിർ‌വഹിക്കുകയും ചെയ്യുന്ന ആർക്കും യോജിക്കും.
വ്യവസായശാലകൾ‍ക്കു വേണ്ടി അസംസ്കൃത വസ്തുക്കളും കർഷകർ കൃഷി ചെയ്യാറുണ്ട്.
ഉദാഹരണം പരുത്തി,ഗോതമ്പ്,ബാർലി,ചോളം തുടങ്ങിയവ.
പാൽ , ഇറച്ചി എന്നിവക്കു വേണ്ടി മൃഗങ്ങളെയും,പക്ഷികളെയും വളർത്തുന്നവരെയും കർഷകർ എന്നു പറയാറുണ്ട്.
താൻ കൃഷി ചെയ്ത വിഭവങ്ങൾ കർഷകൻ കമ്പോളങ്ങളിൽ എത്തിക്കുകയും അത് വ്യാപാരിക്ക് വിൽക്കുകയും ചെയ്യുന്നു.
ഒരു കർ‍ഷകൻ,ആധുനിക കൃഷി സങ്കേതങ്ങൾ ഉപയോഗിച്ച് കൃഷി ചെയ്യുന്നു
കൽഇടല ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Chionanthus_albidiflorus
പശ്ചിമഘട്ടതദ്ദേശവാസിയായ ഒരിനം മരമാണ് കൽഇടല .
( ശാസ്ത്രീയനാമം : Chionanthus albidiflorus ) .
22 മീറ്ററോളം പൊക്കം വയ്ക്കുന്ന ഈ മരം അഗസ്ത്യമലയിലും ഏലമലയിലും കാണുന്നു.
ഒലിയേസീ സസ്യകുടുംബത്തിലെ പൂച്ചെടികളുടെ ഒരു ഇനമായ ഇത് ശ്രീലങ്കയിലെ തദ്ദേശവാസിയാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Chionanthus albidiflorus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Chionanthus albidiflorus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കർഷകശ്രീ (മാസിക) ഇംഗ്ലീഷ് വിലാസം https://ml.wikipedia.org/wiki/Karshakasree_(Magazine)
കാർഷികവിഷയങ്ങൾ പ്രതിപാദിക്കുന്ന മലയാളത്തിലെ ഒരു ആനുകാലിക പ്രസിദ്ധീകരണമാണ് കർഷകശ്രീ .
അവലംബം ↑ http://www.manoramaonline.com/karshakasree.html ↑ പുറം കണ്ണികൾ
കർഷകശ്രീ
കർസൺ സിറ്റി, നെവാഡ ഇംഗ്ലീഷ് വിലാസം https://ml.wikipedia.org/wiki/Carson_City,_Nevada
കർണൺ സിറ്റി , ഔദ്യോഗകമായി കൺസോളിഡേറ്റഡ് മുനിസിപ്പാലിറ്റി ഓഫ് കർസൺ സിറ്റി , അമേരിക്കൻ ഐക്യനാടുകളുടെ സംസ്ഥാനമായ നെവാഡയുടെ തലസ്ഥാനവും ഒരു സ്വതന്ത്രപട്ടണവുമാണ്.
മാൻ കിറ്റ് കർ‌സൺ പർവ്വതത്തിൻറെ പേരിൽ നിന്നാണ് പട്ടണത്തിന് ഈ പേരു ലഭിച്ചത്.
2010 ലെ യു.എസ്. സെൻസസ് സമയത്ത് പട്ടണത്തിലെ ആകെ ജനസംഖ്യ 55,274.
ഈ പട്ടണത്തിലെ ജനങ്ങളിൽ ഭൂരിപക്ഷവും താമസമാക്കിയിരിക്കുന്നത് കർസൺ റേഞ്ചിൻറെ കിഴക്കേ വരമ്പിലുള്ള ഈഗിൾ വാലിയിലാണ്.
റിനോയ്ക്കു 30 മൈൽ (50 കി.മീ.) തെക്കായിട്ടുളള സിയേറാ നിവാഡയുടെ ഒരു ശിഖരമാണ് കർസൺ റേഞ്ച്.
ആദ്യകാലത്ത് ഈ പട്ടണം രൂപം കൊള്ളുന്നത് കാലിഫോർണിയയിലേയ്ക്കുള്ള കുടിയേറ്റക്കാരുടെ ഒരു ഇടത്താവളമായിട്ടായിരുന്നു.
എന്നാൽ പട്ടണത്തിൻറെ വടക്കുകിഴക്കായുള്ള Comstock Lode എന്നറിയപ്പെട്ട പർവ്വതപ്രദേശത്തെ വെള്ളിയുടെ കണ്ടുപിടിത്തം ഈ പ്രദേശത്തേയ്ക്ക് ഖനിജാന്വേഷകരുടെ തള്ളിക്കയറ്റത്തിനു കാരണമാകുകയും ഇതു പട്ടണത്തെ അതിവേഗം അഭിവൃദ്ധിയിലെയ്ക്കു നയിക്കുകയും ചെയ്തു.
1864 ൽ നെവാഡ സംസ്ഥാനമായ കാലം മുതൽ കർസൺ സിറ്റി തലസ്ഥാന നഗരമെന്ന പദവി അലങ്കരിക്കുന്നു.1950 ൽ ട്രാക്കുകൾ മാറ്റുന്നതു വരെയുള്ള സമയം ഈ പട്ടണം വെർജീനിയ ആൻറ് ട്രക്കീ റെയിൽ റോഡുമായി ബന്ധിക്കുന്ന ഒരു കണ്ണിയായും പ്രവർത്തിച്ചിരുന്നു.
1969 നു മുമ്പ് കർസൺ സിറ്റി, ഓംസ്ബി കൌണ്ടിയുടെ കൌണ്ടി സീറ്റായിരുന്നു.
1969  ൽ ഓംസ്ബി കൌണ്ടി നിലവിലില്ലാതാകുകയും ഈ കൌണ്ടിയുടെ പ്രദേശങ്ങൾ കർസൺ സിറ്റിയിൽ ലയിപ്പിച്ച് കൺസോളിഡേറ്റഡ് മുനിസിപ്പാലിറ്റി ഓഫ് കർസൺ സിറ്റി രൂപീകരിക്കുകയും ചെയ്തു.
സംയോജനത്തോടെ നഗരപരിധി പടിഞ്ഞാറ് സിയേറാ നിവാഡ മുതൽ ലേക്ക് തഹോയ്ക്കു മദ്ധ്യത്തിൽ കാലിഫോർണിയ സംസ്ഥാനത്തിനു സമീപം വരെയും വ്യാപിച്ചു.
കർസൻ ദാസ് മുൾജി
പത്തൊൻപതാം നൂറ്റാണ്ടിൽ ഗുജറാത്തിലെ ഒരു എഴുത്തുകാരനും സാമൂഹികപ്രവർത്തകനുമായിരുന്നു ഇന്ത്യൻ ലൂദർ എന്ന വിശേഷിപ്പിക്കപ്പെട്ട കർസൻ ദാസ് മുൾജി (25 ജൂലൈ 1832 – 28 ഓഗസ്റ്റ് 1871/1875) .
1911-ലെ ബ്രിട്ടാനിക്ക വിജ്ഞാനകോശപ്രകാരം അദ്ദേഹത്തിന്റെ മരണം 1875-ലാണ്.
1874-ൽ കത്തിയവാറിലെ ഒരു സംസ്ഥാനത്തിന്റെ അഡ്മിനിസ്ട്രേറ്ററായി നിയമിക്കപ്പെട്ടു എന്ന രേഖകൾ ഇതിനെ സാധൂകരിക്കുന്നതായി കാണപ്പെടുന്നു.
കച്ചവടക്കാരായ കാപൽ ജാതിയിലെ ഒരു കുടുംബത്തിലാണ് കർസൻ ദാസ് ജനിക്കുന്നത്.
വിധവാവിവാഹത്തെ അനുകൂലിക്കുന്ന നിലപാടുകളുടെ പേരിൽ കുടുംബത്തിൽ നിന്ന് പുറത്താക്കപ്പെട്ട അദ്ദേഹം സ്കൂൾ അധ്യാപകനായി തന്റെ ഉദ്യോഗമാരംഭിച്ചു.
ഗുജറാത്തി ഭാഷയിൽ സത്യപ്രകാശ് എന്ന വാരിക അദ്ദേഹം ആരംഭിച്ചു.
അധികാരികളുടെയും പുരോഹിതന്മാരുടെയും അധാർമ്മികതകളെ കടന്നാക്രമിച്ചുവന്ന അദ്ദേഹത്തിന്റെ എഴുത്തുകൾ വലിയ കോളിളക്കങ്ങളാണ് സൃഷ്ടിച്ചത്.
1862-ൽ അദ്ദേഹത്തിനെതിരായ പ്രസിദ്ധമായ മഹാരാജ അപകീർത്തിക്കേസിൽ കർസൻ ദാസ് വിജയം നേടി.
പരുത്തിക്കച്ചവടവുമായി ബന്ധപ്പെട്ട് ബ്രിട്ടനിലേക്ക് നടത്തിയ സന്ദർശനം ഫലപ്രദമാവാതിരുന്നതിനെ തുടർന്ന് ജാതിഭ്രഷ്ടനാക്കപ്പെട്ട (കടൽ കടന്ന് യാത്ര ചെയ്തതിന്) അദ്ദേഹം ഒരു പ്രദേശത്തിന്റെ അഡ്മിനിസ്ട്രേറ്ററായി അല്പകാലം പ്രവർത്തിച്ചു .
1875-ൽ മുൾജി അന്തരിച്ചു.
1871-ലായിരുന്നു ഇദ്ദേഹത്തിന്റെ അന്ത്യം എന്നും രേഖപ്പെടുത്തപ്പെട്ടിട്ടുണ്ട് .
ഉത്തം കപോൽ കർസൻ ദാസ് മുൾജി ചരിത്ര (1877) എന്നപേരിൽ ഗുജറാത്തി ഭാഷയിൽ ജീവചരിത്രം എഴുതപ്പെട്ടിട്ടുണ്ട്.
1935-ൽ എഴുതപ്പെട്ട കർസൻ ദാസ് മുൾജി-എ ബയോഗ്രഫിക്കൽ സ്റ്റഡി എന്ന ഗ്രന്ഥവും ഇദ്ദേഹത്തെ കുറിച്ച് നിലവിലുണ്ട് .
2024-ൽ നെറ്റ്ഫ്ലിക്സിൽ പുറത്തിറങ്ങിയ മഹാരാജ് എന്ന ചലചിത്രം, കർസൻ ദാസിന്റെ ജീവിതത്തെ അവലംബിച്ചുള്ളതാണ്.
കൽക്കട്ട പതാക ഇംഗ്ലീഷ് വിലാസം https://ml.wikipedia.org/wiki/Calcutta_Flag കൽക്കട്ട പതാക
ഇന്ത്യയുടെ ആദ്യകാല അനൗദ്യോഗിക പതാകകളിലൊന്നാണ് കൽക്കത്ത പതാക .
ബംഗാൾ വിഭജനത്തിനെതിരെ 1906 ആഗസ്ത് 7 നു്‌ കൽക്കത്തയിലെ പാഴ്സി ബഗാൻ ചത്വരത്തിൽ നടന്ന പ്രതിഷേധപ്രകടനത്തിൽ സചിന്ദ്രപ്രസാദ് ബോസാണ് ആദ്യമായി ഈ ത്രിവർണ്ണ പതാക നിവർത്തിയതു്‌.
ആ പതാകയാണു്‌ കൽക്കട്ട പതാക എന്നറിയപ്പെടുന്നതു്‌.
മുകളിൽ നിന്നു താഴേയ്ക്കു യഥാക്രമം ഓറഞ്ചു്‌ , മഞ്ഞ , പച്ച നിറങ്ങളിൽ തുല്യവീതിയുള്ള മൂന്നു തിരശ്ചീനഖണ്ഡങ്ങൾ ചേർന്ന ഒന്നായിരുന്നു അതു്‌.
ഏറ്റവും താഴെയുള്ള ഖണ്ഡത്തിൽ സൂര്യന്റെ ചിത്രത്തോടൊപ്പം ചന്ദ്രക്കലയും, നടുവിൽ ദേവനാഗരി ലിപിയിൽ 'വന്ദേ മാതരം' എന്നും ഏറ്റവും മുകൾ ഭാഗത്തെ ഖണ്ഡത്തിൽ പാതിവിടർന്ന എട്ടു താമരപ്പൂക്കളും ആലേഖനം ചെയ്തിട്ടുണ്ടായിരുന്നു.
ഇതും കാണുക ഇന്ത്യയുടെ ദേശീയപതാക
ക്രോസ്‌ബെൽറ്റ് മണി
മലയാളചലച്ചിത്രരംഗത്തെ ആദ്യകാല സംവിധായകരിൽ പ്രമുഖനായിരുന്നു ക്രോസ്ബെൽറ്റ് മണി എന്ന പേരിൽ അറിയപ്പെടുന്ന കെ. വേലായുധൻ നായർ (22 ഏപ്രിൽ 1935 – 30 ഒക്ടോബർ 2021).
അദ്ദേഹം നാല്പതോളം ചലച്ചിത്രങ്ങൾ സംവിധാനം ചെയ്തിട്ടുണ്ട്.
പത്തോളം സിനിമകളൂടെ സിനിമാറ്റോഗ്രാഫർ ആയും അദ്ദേഹം പ്രവർത്തിച്ചു.
1935 ഏപ്രിൽ 22-ന് വലിയശാലയിൽ മാധവിവിലാസത്ത് കൃഷ്ണപ്പിള്ളയുടെയും കമലമ്മയുടെയും മകനായി ക്രോസ്ബെൽറ്റ് മണി എന്ന പേരിൽ പിൽക്കാലത്ത് അറിയപ്പെട്ട വേലായുധൻ നായർ  ജനിച്ചു.
ഫോട്ടോഗ്രാഫിയിലുള്ള താൽപര്യമാണ് വേലായുധൻ നായരെ സിനിമാരംഗത്ത് എത്തിച്ചത്.
1956 മുതൽ 1961 വരെയുള്ള കാലത്ത് മെറിലാന്റ് സ്റ്റുഡിയോയിൽ പ്രവർത്തിച്ചു.
ഛായാഗ്രഹണത്തിലും സംവിധാനത്തിലും ഉള്ള പ്രാഥമിക പാഠങ്ങൾ അദ്ദേഹം മനസ്സിലാക്കിയത് ഇവിടെ നിന്നാണ്.
1961-ൽ കെ.എസ് ആന്റണി സംവിധാനം ചെയ്ത കാൽപ്പാടുകൾ എന്ന ചിത്രത്തിലൂടെ സ്വതന്ത്ര ക്യാമറാമാനായി.
1967-ൽ പുറത്തിറങ്ങിയ മിടുമിടുക്കിയാണ് ക്രോസ്‌ബെൽറ്റ് മണി സംവിധാനം ചെയ്ത ആദ്യ സിനിമ.
1970-ൽ പുറത്തിറങ്ങിയ അദ്ദേഹത്തിന്റെ രണ്ടാമത്തെ ചിത്രമായ ക്രോസ്ബെൽറ്റ് എന്ന ചിത്രത്തോടെ ആണ് അദ്ദേഹം പ്രശസ്തനാകുന്നത്.
അതോടെ അദ്ദേഹം ക്രോസ്‌ബെൽറ്റ് മണി എന്ന പേരിൽ അറിയപ്പെടാൻ തുടങ്ങി.
ഇരണിയൽ ഭഗവതിമന്ദിരത്തു ശ്രീമതിയമ്മയാണ് ഭാര്യ.
2021 ഒക്ടോബർ 30 ന് അന്തരിച്ചു.
രൂപ, കൃഷ്ണകുമാർ എന്നിവരാണ് മക്കൾ.
ചലച്ചിത്രരംഗം സംവിധാനം മിടുമിടുക്കി (1968) ക്രോസ് ബൽറ്റ് (1970) മനുഷ്യബന്ധങ്ങൾ (1972) പുത്രകാമേഷ്ടി (1972) നാടൻ പ്രേമം (1972) ശക്തി (1972) കാപാലിക (1973) നടീനടന്മാരെ ആവശ്യമുണ്ട് (1974) വെളിച്ചം അകലെ (1975) പെൺപട (1975) കുട്ടിച്ചാത്തൻ (1975) താമരത്തോണി (1975) ചോറ്റാനിക്കര അമ്മ (1976) യുദ്ധഭൂമി (1976) നീതിപീഠം (1977) പെൺപുലി (1977) പട്ടാളം ജാനകി (1977) ആനയും അമ്പാരിയും (1978) ബ്ലാക് ബെൽറ്റ് (1978) പഞ്ചരത്നം (1979) യൗവനം ദാഹം (1980) ഈറ്റപ്പുലി (1983) തിമിംഗലം (1983) ബുള്ളറ്റ് (1984) ചോരക്ക് ചോര (1985) ബ്ലാക് മെയിൽ (1985) റിവഞ്ച് (1985) ഒറ്റയാൻ (1985) കുളമ്പടികൾ (1986) പെൺസിംഹം (1986) ഉരുക്കുമനുഷ്യൻ (1986) നാരദൻ കേരളത്തിൽ (1987) ദേവദാസ് (1989) കമാൻഡർ (1990) സിനിമാറ്റോഗ്രാഫി ക്ര.
താരം വർഷം 1 ബുള്ളറ്റ് (1984) 2 ചോരക്കുചോര (1985) 3 ബ്ലാക് മെയിൽ (1985) 4 റിവഞ്ച് (1985) 5 ഒറ്റയാൻ (1985) 6 കുളമ്പടികൾ (1986) 7 ഉരുക്കുമനുഷ്യൻ (1986) 8 നാരദൻ കേരളത്തിൽ (1987) 9 കമാൻഡർ (1990) അവലംബം External links ഇന്റർനെറ്റ് മൂവി ഡാറ്റാബേസിൽ നിന്ന് ക്രോസ്‌ബെൽറ്റ് മണി
ക്രോയാറ്റൻ ദേശീയ വനം
ക്രോയാറ്റൻ ദേശീയ വനം ( / ˈ k r oʊ ə t æ n / ) 1936 ജൂലൈ 29-ന് സ്ഥാപിതമായ, വടക്കൻ കരോലിനയിലെ അറ്റ്ലാന്റിക് തീരത്ത് സ്ഥിതിചെയ്യുന്ന ഒരു യു.എസ്. ദേശീയ വനമാണ്.
യു.എസ്. കൃഷി വകുപ്പിൻറെ ഭാഗമായ യു.എസ്. ഫോറസ്റ്റ് സർവീസാണ് ഇത് നിയന്ത്രിക്കുന്നത്.
വടക്കൻ കരോലിനയിലെ ആഷെവില്ലെയിലെ പൊതു ആസ്ഥാനത്ത് നിന്ന് മറ്റ് മൂന്ന് വടക്കൻ കരോലിന ദേശീയ വനങ്ങളോടൊപ്പം (നന്തഹാല, പിസ്ഗാ, ഉവ്ഹാരി) ഇതിൻ ഭരണനിർവ്വഹണം.
എന്നിരുന്നാലും, ക്രൊയാറ്റൻ ദേശീയ വനത്തിൻ ന്യൂ ബേണിൽ ഒരു പ്രാദേശിക റേഞ്ചർ ജില്ലാ ഓഫീസ് ഉണ്ട്.
159,885 ഏക്കർ (647.0 ചതുരശ്ര കിലോമീറ്റർ) തീരപ്രദേശത്തെ ഈ വനം ഉൾക്കൊള്ളുന്നു.
ഇതിന്റെ മൂന്ന് വശങ്ങളിൽ ന്യൂസ് നദി, ബോഗ് സൗണ്ട്, വൈറ്റ് ഓക്ക് നദി എന്നിവയുണ്ട്.
പൈൻ വനങ്ങൾ, ഉപ്പ് രസമുള്ള അഴിമുഖങ്ങൾ, ചതുപ്പുനിലങ്ങൾ, പോക്കോസിൻ തണ്ണീർത്തടങ്ങൾ എന്നിവയടങ്ങിയ സവിശേഷ മേഖലയാണ് ക്രൊയാറ്റൻ വനം.
കാൽനടയാത്ര, ക്യാമ്പിംഗ്, വേട്ടയാടൽ, ട്രയൽ ബൈക്കിംഗ് തുടങ്ങി എല്ലായിനം വാഹനങ്ങൾക്കും ഈ വനം അനുയോജ്യമാണ്.
ചുറ്റുമുള്ള നദികൾ, ഉൾനാടൻ തടാകങ്ങൾ, അരുവികൾ എന്നിവ നീന്തൽ, മീൻപിടിത്തം, ബോട്ടിംഗ്, കനോയിംഗ് എന്നിവ അനുവദിക്കുന്നു.
ന്യൂ ബേൺ, , മോർഹെഡ് സിറ്റി, എന്നീ വടക്കൻ കരോലിന നഗരങ്ങൾക്ക് സമീപമാണ് ഈ വനം.
അവലംബം ↑ ↑ ↑ Talk Like A Tarheel Archived 2013-06-22 at the Wayback Machine .
, from the North Carolina Collection's website at the University of North Carolina at Chapel Hill .
Retrieved 2013-01-31.
↑ USDA Forestry Service: "Croatan National Forest" Pg.
2 [Brochure]
ക്രൗഞ്ചം
നീളമുള്ള കാലുകളും കഴുത്തുമുള്ള ഒരു പക്ഷിയിനത്തിനു പൊതുവിൽ പറയുന്ന നാമമാണ് ക്രൗഞ്ചം.
ഭാരതത്തിൽ കാണുന്ന ക്രൗഞ്ചപ്പക്ഷികളിൽ പ്രമുഖമാണ് സാരസം .
മീൻ , ഉഭയജീവികൾ , ഷഡ്‌പദങ്ങൾ , ധാന്യങ്ങൾ, കായകൾ എന്നിവയാണ്‌ ഇവയുടെ ആഹാരം.
മുഖ്യജാതികൾ ലക്ഷ്മണക്രൗഞ്ചം
ലക്ഷ്മണക്രൗഞ്ചം (Grus grus) ഇംഗ്ളീഷിൽ സാധാരണ ക്രൗഞ്ചം (Common Crane) എന്ന് വിവക്ഷിക്കപ്പെടുന്നു.
ലക്ഷ്മണക്രൗഞ്ചം സാരസക്രൗഞ്ചം
ഭാരതത്തിൽ സാധാരണയായി കണ്ടുവരുന്ന ക്രൗഞ്ചവർഗമാണ് സാരസം.
സാധാരണയായി ക്രൗഞ്ചം എന്ന വാക്കുകൊണ്ട് വിവക്ഷിക്കുന്നത് സാരസത്തെയാണ്.
സാരസയുഗ്മം സൈബീരിയൻ ക്രൗഞ്ചം
സൈബീരിയൻ ക്രൗഞ്ചം (Grus leucogeranus) ഇംഗ്ളിഷിൽ Siberian Crane അഥവാ Great White Crane എന്നറിയപ്പെടുന്നു.
സൈബീരിയൻ ക്രൗഞ്ചം ജപ്പാനീയക്രൗഞ്ചം
ജപ്പാനീയക്രൗഞ്ചം അഥവാ ജപ്പാൻ ക്രൗഞ്ചം (Grus japonensis) മലയാളത്തിൽ ചെന്തലക്കൊക്ക് എന്നും ചെന്തലയൻ കൊക്ക് എന്നും അറിയപ്പെടുന്നു.
ജപ്പാനീയക്രൗഞ്ചം കാളകണ്ഠക്രൗഞ്ചം
കാളകണ്ഠക്രൗഞ്ചം (Grus nigricollis) അഥവാ കാളകണ്ഠസാരസം കാളകണ്ഠക്രൗഞ്ചം
ഇതിഹാസത്തിൽ
ഒരു വേടൻ ക്രൗഞ്ചമിഥുനങ്ങളെ അമ്പെയ്തു വധിച്ചത്  കണ്ട് മനം നൊന്താണ് വാല്മീകി " മാനിഷാദ .."
എന്നു തുടങ്ങുന്ന ആദികാവ്യമെഴുതിയത് എന്നാണ് ഐതിഹ്യം.
കണ്ണികൾ Craneworld website Archived 2007-09-07 at the Wayback Machine .
Gruidae videos on the Internet Bird Collection Origami crane Archived 2007-09-26 at the Wayback Machine .
Crane sounds on xeno-canto.org ചിത്രശാല സാരസങ്ങൾ ചാരനിറത്തിലുള്ള സാരസം
ക്രോസ് സൈറ്റ് സ്ക്രിപ്റ്റിംഗ് ഇംഗ്ലീഷ് വിലാസം https://ml.wikipedia.org/wiki/Cross-site_scripting ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
സാധാരണയായി വെബ് ആപ്ലിക്കേഷനുകളിൽ കണ്ടുവരുന്ന ഒരു സുരക്ഷാ പ്രശ്നമാണ് ക്രോസ് സൈറ്റ് സ്ക്രിപ്റ്റിങ് (Cross-site scripting അഥവാ XSS).
ക്രോസ് സൈറ്റ് സ്ക്രിപ്റ്റിങ് ഉപയോഗിച്ച് ഹാക്കർമാർക്ക് വെബ് താളിലേയ്ക്ക് ക്ലയന്റ് സൈഡ് സ്ക്രിപ്റ്റ് കുത്തിവെയ്ക്കാൻ സാധിക്കുന്നതാണ്.
ഇതുവഴി സൈറ്റിന്റെ ഉപയോക്താവിനെ യഥാർത്ഥത്തിലുള്ളതെന്ന് തോന്നിക്കുന്ന വിധത്തിൽ, സൈറ്റ് നിർമ്മിച്ചവർ നൽകാത്ത കാര്യങ്ങൾ ഉപയോഗിപ്പിക്കുവാനും, ഉപയോക്താവിന്റെ വിവരങ്ങൾ ശേഖരിക്കാനും ഹാക്കർക്ക് സാധിച്ചേക്കാം.
ആക്സസ് കണ്ട്രോൾ (Access control), സേം ഒറിജിൻ നയം (Same origin policy) തുടങ്ങിയവ അതിലംഘിക്കാൻ സാധാരണയായി ക്രോസ് സൈറ്റ് സ്ക്രിപ്റ്റിങ് ഉപയോഗിക്കപ്പെടുന്നു.
2007-ൽ വെബ് സൈറ്റുകളിൽ സിമാന്റെക് കണ്ടെത്തിയ സുരക്ഷാ വിടവുകളിൽ 84 ശതമാനവും ക്രോസ് സൈറ്റ് സ്ക്രിപ്റ്റിങ് വഴിയുണ്ടാകുന്നതായിരുന്നു .
ക്രോസ് സൈറ്റ് സ്ക്രിപ്റ്റിങ് സുരക്ഷാ വിടവുകൾ 1990-കൾ മുതൽക്ക് തന്നെ തിരിച്ചറിയപ്പെടുകയും ദുരുപയോഗം ചെയ്യപ്പെടുകയും ചെയ്തുവന്നിരുന്നു.
ട്വിറ്റർ , ഫേസ്ബുക്ക് , മൈസ്പേസ് , യൂട്യൂബ് , ഓർക്കുട്ട് ഒബാമയുടെ സൈറ്റ് തുടങ്ങിയവയൊക്കെ വ്യത്യസ്തസമയങ്ങളിൽ ക്രോസ് സൈറ്റ് സുരക്ഷാ വിടവിനു പാത്രമായിട്ടുണ്ട്.
2013 ജൂലൈയിൽ ക്രോസ് സൈറ്റ് സ്ക്രിപ്റ്റിങ് ഉപയോഗിച്ച് തുടങ്ങിയ ആക്രമണത്തിനൊടുവിൽ 1.82 ദശലക്ഷം ഉപയോക്താക്കളുടെ വിവരങ്ങൾ ഉബുണ്ടു ഫോറത്തിൽ നിന്നും അക്രമണകാരി മോഷ്ടിച്ചിരുന്നു .
സമീപകാലത്ത് ക്രോസ് സൈറ്റ് സ്ക്രിപ്റ്റിങ് സുരക്ഷാ വിടവിനേക്കാളും കൂടുതൽ ബഫർ ഓവർഫ്ലോ ആണ് കൂടുതൽ പരസ്യമായി തിരിച്ചറിയപ്പെടുകയും റിപ്പോർട്ട് ചെയ്യപ്പെടുകയും ചെയ്യുന്നതെന്ന് കണക്കാക്കപ്പെട്ടിട്ടുണ്ട് എന്നിരുന്നാലും 68 ശതമാനത്തോളം വെബ് സൈറ്റുകൾ ക്രോസ് സൈറ്റ് സ്ക്രിപ്റ്റിങ് സുരക്ഷാ പാളിച്ചയുള്ളവയാണെന്ന് 2007-ൽ കണക്കാക്കപ്പെട്ടിരുന്നു .
ക്രോസ് സൈറ്റ് സ്ക്രിപ്റ്റിങ് വൈകല്യങ്ങളെ കൃത്യമായി തരം തിരിച്ചിട്ടില്ല.
എന്നിരുന്നാലും "സ്ഥിരമല്ലത്തത്" (non-persistent), "സ്ഥിരം" (persistent) എന്നിങ്ങനെ രണ്ട് വിധത്തിൽ മിക്കപ്പോഴും ഇവയെ വർഗ്ഗീകരിക്കാറുണ്ട്.
ചിലപ്പോളിവയെ "പരമ്പരാഗതം" (സെർവർ ഭാഗത്തെ വൈകല്യം), ഡോം -അധിഷ്ഠിതം (ക്ലയന്റ് ഭാഗം) എന്നവിധത്തിലും വിഭജിക്കാറുണ്ട്.
സ്ഥിരമല്ലാത്തത്
സ്ഥിരമല്ലാത്ത അഥവാ പ്രതിബിംബിത  (non-persistent or reflected) ക്രോസ് സൈറ്റ് സ്ക്രിപ്റ്റിങ് സുരക്ഷാവിടവാണ് സർവ്വസാധാരണം .
വെബ് ക്ലയന്റിൽ നിന്നുള്ള വിവരങ്ങൾ, മിക്കവാറും എച്ച്.റ്റി.
പി. ക്വറി ചരങ്ങളായോ അല്ലെങ്കിൽ എച്ച്.റ്റി.
എം.എൽ. ഫോം സമർപ്പിക്കുന്നതു വഴിയോ ഉള്ളവ, വേണ്ടത്ര ശ്രദ്ധയോടെ കൈകാര്യം ചെയ്യാത്തതുമൂലം (HTML sanitization)  സെർവർ ഭാഗത്തെ സ്ക്രിപ്റ്റുകൾ ഉപയോക്താവിനു വേണ്ടി അവ പാഴ്സ് ചെയ്യുകയും ഫലങ്ങൾ സൃഷ്ടിക്കുകയും ചെയ്യുമ്പോഴാണ് ഇത്തരം വിടവുകൾ പ്രത്യക്ഷത്തിൽ വരിക .
എം.എൽ. പ്രമാണങ്ങളിൽ കണ്ട്രോൾ സ്റ്റേറ്റ്മെന്റുകളും, രൂപനിർണ്ണയഭാഗങ്ങളും, യഥാർത്ഥ ഉള്ളടക്കവും ഇടകലർന്ന് കിടക്കുന്നതിനാൽ, ഉപയോക്താവ് നൽകുന്ന വിവരങ്ങൾ വേണ്ട വിധത്തിൽ പരിശോധിക്കാതെ ഉപയോഗിച്ചാൽ മാർക്കപ്പ് ഇൻജക്ഷനു വിധേയമാക്കാവുന്നതാണ് .
ഉദാഹരണത്തിനു ഒരു സൈറ്റ് സേർച്ച് എഞ്ചിൻ സാധാരണയായി തിരയാനായി നൽകുന്ന എഴുത്ത്, അതേ പടി താളിൽ പ്രദർശിപ്പിക്കാറുണ്ട്.
ഇത്തരത്തിലുള്ള എഴുത്തിൽ നിന്ന് ശരിയായ വിധത്തിൽ എച്ച്.റ്റി.
എം.എൽ. കണ്ട്രോൾ കാരക്ടേഴ്സിനെ അരിച്ചെടുത്ത് കളഞ്ഞില്ലെങ്കിൽ അത് ഇത്തരത്തിലുള്ള ഒരു സുരക്ഷാവിടവ് സൃഷ്ടിക്കുന്നതാണ് .
ഉദാ:
website.com/search.php?q=pwned /script script /script script src='http://malicous js' /script
ഇത്തരത്തിലുള്ള ആക്രമണങ്ങൾ സാധാരണയായി ഇമെയിൽ വഴിയോ നിഷ്പക്ഷ വെബ് സൈറ്റുകൾ വഴിയോ ആയിക്കും പകരുക.
വിശ്വസനീയമായ ഒരു സൈറ്റിലേയ്ക്കുള്ള നിഷ്കളങ്കമെന്ന് തോന്നിക്കുന്ന, എന്നാൽ ക്രോസ് സൈറ്റ് സുരക്ഷാവിടവ് ദുരുപയോഗം ചെയ്യുന്ന യു.ആർ.എൽ. ഉപയോഗിച്ചാവും പ്രതിബിംബിത ആക്രമണം നടത്തുക.
സൈറ്റിലെ സുരക്ഷാപ്രശ്നം പരിഹരിക്കപ്പെട്ടിട്ടില്ലെങ്കിൽ, യു.ആർ.എൽ. ഉപയോഗിക്കുന്ന ആളിന്റെ ബ്രൗസർ ഇൻജക്റ്റ് ചെയ്ത സ്ക്രിപ്റ്റ് പ്രവർത്തിപ്പിക്കുന്നതാണ്.
സ്ഥിരം
സ്ഥിര അഥവാ സംഭരിത (Persistent or stored)  ക്രോസ് സൈറ്റ് സ്ക്രിപ്റ്റിങ് സുരക്ഷാപ്രശ്നമാണ് കൂടുതൽ ഗൗരവമേറിയത്.
ഇത്തരം വിടവുകൾ ആക്രമണകാരി എഴുതി നൽകുന്ന വിവരങ്ങൾ സെർവറിൽ സൂക്ഷിക്കപ്പെടാൻ ഇടയാക്കുകയും അതേ സമയം "സാധാരണ" താളുകൾ പോലെ മറ്റ് ഉപയോക്താക്കൾക്ക് ലഭിക്കുന്നതിനു കാരണമാവുകയും ചെയ്യുന്നു.
മറ്റുള്ളവർ ഇത്തരം സൈറ്റുകൾ എടുത്തുനോക്കുമ്പോൾ സൈറ്റ് നിർമ്മിച്ചവർ ഉദ്ദേശിച്ച പ്രവർത്തനങ്ങൾക്കുപരിയായി ആക്രമണകാരി എഴുതി നൽകിയ പ്രവൃത്തികളും ഉപയോക്താവിനുമേൽ സൈറ്റ് ചെയ്യുന്നതാണ്.
എം.എൽ. ഉപയോഗിച്ച് മറ്റുള്ളവർക്കുള്ള സന്ദേശങ്ങൾ ചിട്ടപ്പെടുത്താൻ കഴിയുന്ന ഓൺലൈൻ മെസേജ് ബോർഡുകളാണ് ഇത്തരം സുരക്ഷാവിടവുകൾക്ക് ഉത്തമോദാഹരണം .
ഉദാഹരണത്തിന് ഒരു മാംഗല്യസഹായ വെബ് സൈറ്റിൽ ഒരാൾക്ക് പണമടയ്ക്കാതെ മറ്റുള്ളവരെ ബന്ധപ്പെടാനുള്ള വിവരങ്ങൾ അറിയാൻ കഴിയില്ലെന്ന് കരുതുക.
അതേ സമയം സ്വന്തം പ്രൊഫൈൽ എച്ച്.റ്റി.
എം.എൽ. ടാഗുകളും മറ്റും ഉപയോഗിച്ച് ചിട്ടപ്പെടുത്താനാവുമെന്നും കരുതുക.
വേണ്ടത്ര കരുതലോടെയല്ലാതെ നിർമ്മിക്കപ്പെട്ട വെബ് സൈറ്റ് ആണെങ്കിൽ ആക്രമണകാരിക്ക് മറ്റെവിടെയെങ്കിലും കിടക്കുന്ന ജാവാസ്ക്രിപ്റ്റ്, എച്ച്.റ്റി.
എക്.
എൽ. ടാഗായ script ഉപയോഗിച്ച്, ഇതുവഴി സ്വന്തം പ്രൊഫൈലിൽ ഉൾപ്പെടുത്താൻ കഴിയുന്നതാണ്.
ഇതുവഴി സ്വന്തം പ്രോഫൈൽ സന്ദർശിക്കുന്നവരുടെ വിവരങ്ങൾ, സൈറ്റ് നിർമ്മാതാക്കളുടെ നയത്തിനു വിരുദ്ധമായി കൈക്കലാക്കാനും കഴിയുന്നതാണ്.
സോഷ്യൽ നെറ്റ്‌വർക്കിങ് സൈറ്റുകളിൽ ഇത്തരത്തിലുള്ള കോഡുകൾ കമ്പ്യൂട്ടർ വേം പോലെ മറ്റ് ഉപയോക്താക്കളെയും ബാധിക്കാൻ ശേഷിയുള്ള വിധത്തിൽ രൂപപ്പെടുത്തിയതായേക്കാം.
പരമ്പരാഗത സുരക്ഷാപ്രശ്നങ്ങളും ഡോം-അധിഷ്ഠിത സുരക്ഷാപ്രശ്നങ്ങളും
സാധാരണയായി സെർവർ ഭാഗത്തെ ആവശ്യമായ എച്ച്.റ്റി.
എം.എൽ. റെസ്പോൺസ് തയ്യാറാക്കി നൽകുന്ന സ്ക്രിപ്റ്റുകളിലെ പ്രശ്നങ്ങളാണ് ക്രോസ്-സൈറ്റ് സ്ക്രിപ്റ്റിങിനു കാരണമാകുന്നത്.
ഇവയെ പരമ്പരാഗത സുരക്ഷാവിടവുകൾ എന്ന് വിളിക്കുന്നു.
ഉള്ളടക്കത്തെ പ്രദർശിപ്പിക്കാൻ സജ്ജമാക്കുന്ന അവസരത്തിൽ ക്ലയന്റിൽ നടക്കുന്ന ക്രോസ്-സൈറ്റ് സ്ക്രിപ്റ്റിങ് ആണ് ഡോം-അധിഷ്ടിത സ്ക്രിപ്റ്റിങ്.
ക്ലയന്റിൽ മാൽവേറുകളും മറ്റും ബാധിക്കുന്നതുവഴിയും ഡോം-അധിഷ്ഠിത ഇൻജക്ഷനുകൾ നടന്നേക്കാം.
മുമ്പ് വിക്കിപീഡിയയിൽ ഇത്തരത്തിൽ പരസ്യങ്ങൾ പ്രദർശിപ്പിക്കപ്പെട്ടിരുന്നു .
അവലംബം ↑ During the second half of 2007, 11,253 site-specific cross-site vulnerabilities were documented by XSSed , compared to 2,134 "traditional" vulnerabilities documented by Symantec, in {{ cite journal }} : Cite journal requires | journal= ( help ) ; Unknown parameter | month= ignored ( help ) ↑ ↑ ↑ {{ cite web }} : Check date values in: | accessdate= ( help ) ↑ , ↑ ↑ {{ cite web }} : Check date values in: | accessdate= and | date= ( help ) ↑ {{ cite web }} :  CS1 maint: multiple names: authors list ( link ) ↑ 1 2 1 2 3 ↑ {{ cite book }} :  CS1 maint: multiple names: authors list ( link ) ↑ Viruses and worms in and {{ cite web }} : Unknown parameter | month= ignored ( help ) ↑ {{ cite web }} : Check date values in: | accessdate= and | date= ( help )
ക്രൌളി ഇംഗ്ലീഷ് വിലാസം https://ml.wikipedia.org/wiki/Crowley,_Louisiana
അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്തു സ്ഥിതി ചെയ്യുന്ന ഒരു പട്ടണമാണ് ക്രൌളി (നാടൻ ഉച്ചാരണം: /ˈkræli/ ) (Crowley).
ഈ പട്ടണം അക്കാഡിയ പാരിഷിൻറെ പാരിഷ് സീറ്റുകൂടിയാണ്.
2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 13,265 ആയിരുന്നു.
ഈ പട്ടണത്തിലെ 63.8 ശതമാനം പേർ ഹിസ്പാനിക് വംശജരല്ലാത്ത വെളുത്തവർഗ്ഗക്കാരാണ് (വടക്കു പടിഞ്ഞാറൻ യൂറോപ്പ്, തെക്ക്, കിഴക്കന് യൂറോപ്യൻ മേഖലയില‍്‍ നിന്നുള്ളവർ - ഉദാ: ജർമ്മൻ, ഐറിഷ്, ഇംഗ്ലീഷ് വംശജർ).
ക്രൌളി പട്ടണം അവിടുത്തെ വാർഷിക ഉത്സവമായ ഇൻറർനാഷണൽ റൈസ് ഫെസ്റ്റിവലിന് പേരു കേട്ടതാണ്.
ക്രൌളി പട്ടണത്തിൻറെ അപരനാമം തന്നെ “റൈസ് കാപ്പിറ്റൽ ആഫ് അമേരിക്ക” എന്നാണ്.
ഒരുകാലത്ത് ഈ പട്ടണം നെൽകൃഷി വിളവെടുപ്പിന്റെയും അരിവ്യാപാരത്തിൻറെ പ്രധാന കേന്ദ്രമായിരുന്നു .
ഇവിടം കേന്ദ്രീകരിച്ച് ഒട്ടനവധി അരിമില്ലുകൾ നിലനിന്നിരുന്നു.
ഇക്കാലത്തും ഇവിടെ അനേകം അരിമില്ലുകൾ നിലനിൽക്കുന്നു.
നാടൻ കർഷകരുടെ പ്രാധാന കാർഷികവിള നെല്ലാണ്.
സമീപകാലത്ത് ചെമ്മീൻകെട്ട് ഫാമിംഗും സാധാരണയാണ്.
1886 ൽ സി.സി. ഡ്യൂസൻ, ഡബ്ലിയു.
ഡ്യൂസൻ എന്നിവർ ചേർന്നാണ് ക്രൌളി പട്ടണം സ്ഥാപിച്ചത്.
1887 ൽ ഇതു സംയോജിപ്പിക്കപ്പെട്ട ശേഷം സൌത്ത് വെസ്റ്റ് ലൂയിസിയാന ലാൻറ് കമ്പനിയുടെ ജനറൽ മാനേജരായിരുന്ന ഡബ്ലിയു.
ഡ്യൂസൻ പട്ടണത്തിൻറെ വികസനത്തിനുള്ള പ്ലാൻ തയ്യാറാക്കി.
ക്രൗഞ്ചപദ
ഒരു മലയാള ഭാഷാ വൃത്തമാണ് ക്രൗഞ്ചപദ.